**ДОГОВОР**

**№…………………..**

Днес,…………………. г. в гр.София се сключи настоящият договор между:

1. **ДИРЕКЦИЯ ЗА НАЦИОНАЛЕН СТРОИТЕЛЕН КОНТРОЛ (ДНСК**), гр.София, бул."Христо Ботев" № 47, представлявана от инж. Милка Миткова Гечева - Началник на ДНСК и Звезделина Иванова - Началник на отдел ФОУС, БУЛСТАТ 130008993

наричана по-долу накратко ВЪЗЛОЖИТЕЛ, от една страна

и

2.……………………………….., със седалище и адрес на управление гр…………………………………………………………………………… представлявано от ………………………………………………….. ЕИК……………………………………….

наричан по-долу накратко ИЗПЪЛНИТЕЛ, от друга страна.

**СТРАНИТЕ СЕ СПОРАЗУМЯХА ЗА СЛЕДНОТО**

**I. ОБЩИ УСЛОВИЯ НА ДОГОВОРА**

Чл.l ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва поддръжка и извънгаранционно обслужване на компютри, монитори, принтери, факсове, скенери и мрежово оборудване, собственост на ДНСК.

Чл.2 При осъществяване на предмета на договора, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ месечно възнаграждение /абонамент/ в размер на ………….. лева без включен данък добавена стойност /ДДС/, платими до 30 календарни дни след представяне на фактурата за извършена работа през предходния месец.

Чл.З Месечния абонамент по договора се заплаща от ВЪЗЛОЖИТЕЛЯ по банков път, по сметка на ИЗПЪЛНИТЕЛЯ.

Чл.4 (1) Месечният абонамент включва вложен труд …………………. часа по отстраняване на хардуерни проблеми, разходи за куриерски услуги, транспортни и командировъчни разходи на ИЗПЪЛНИТЕЛЯ, които биха възникнали при изпълнението на сервизното обслужване.

(2) Абонаментната такса не включва вложените резервни части, ако такива са необходими. Същите се заплащат от ВЪЗЛОЖИТЕЛЯ, по действащите в момента цени на ИЗПЪЛНИТЕЛЯ с приложен процент отстъпка в размер ………..%.

(3) Абонаментната такса не покрива решаването на софтуерни проблеми, преинсталации на операционни системи и приложен софтуер, отстраняване на вируси и

решаване на специфични проблеми по локалните мрежи в ДНСК.

(4) Всеки допълнителен час, след изчерпване на включените в месечния абонамент часове, се доплаща по ………………. без включен ДДС.

Чл.5 Настоящият договор се сключва за срок от 12 (дванадесет) месеца.

**II. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.6 ИЗПЪЛНИТЕЛЯT има право да получава определеното възнаграждение в размера, по начина и в сроковете, уговорени в настоящия договор.

Чл.7 Ако ИЗПЪЛНИТЕЛЯТ е изпълнил част от работата си и по-нататъшното изпълнение се окаже невъзможно поради причини, за които ИЗПЪЛНИТЕЛЯ и ВЪЗЛОЖИТЕЛЯ не отговарят, ИЗПЪЛНИТЕЛЯТ има право да получи възнаграждение само за изработената част , ако тя може да бъде полезна на ВЪЗЛОЖИТЕЛЯ.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.8 ВЪЗЛОЖИТЕЛЯТ има право във всеки момент от изпълнението на договора да извършва проверка относно качеството на изпълнение, без това да пречи на оперативната дейност на ИЗПЪЛНИТЕЛЯ.

Чл.9 ВЪЗЛОЖИТЕЛЯТ се задължава да заплаща разходите на ИЗПЪЛНИТЕЛЯ представляващи стойността на допълнително вложените компоненти и консумативи, часовете труд надхвърлящи лимита в месечния абонамент, както и труда по решаване на специфични проблеми (чл.4 ал.2) по ценова листа на ИЗПЪЛНИТЕЛЯ.

Чл.10 ВЪЗЛОЖИТЕЛЯТ се задължава да заплаща абонамента и допълнително вложените часове труд, резервни части и консумативи на ИЗПЪЛНИТЕЛЯ в размера, по начина и в сроковете, уговорени в настоящия договор, след подписването на месечен двустранен протокол. От страна на ДНСК протоколът се подписва от Системния администратор на ДНСК и Главния счетоводител на ДНСК.

**IV. СЪОБЩЕНИЯ**

Чл.11 Всички съобщения и уведомления, включително и за разваляне на договора, се извършват в писмена форма и се изпращат чрез факс или препоръчана поща.

**V. ОТГОВОРНОСТ**

Чл.12 При забава от страна на ИЗПЪЛНИТЕЛЯ, същият дължи неустойка в размер на 0.5 % от месечния абонамент за всеки ден просрочие.

**VI. ПРЕКРАТЯВАНЕ НА ДОГОВОРА**

Чл.13 Настоящият договор се прекратява :

- с изтичане на срока на договора;

- по взаимно съгласие на страните, изразено писмено;

- едностранно от всяка от страните, с едномесечно писмено предизвестие, отправено до другата страна.

**VII. ДРУГИ УСЛОВИЯ**

Чл.14 Страните по настоящия договор ще решават възникналите спорове относно изпълнението на договора чрез преговори, а когато това е невъзможно по съдебен ред.

Чл.15 Настоящият договор може да бъде изменян и допълван само по взаимно съгласие на страните, изразено в писмена форма и представляващо неразделна част от договора.

Чл.16 За неуредени въпроси по настоящия договор се прилагат разпоредбите на действащото законодателство.

Чл.17 Неразделна част от настоящия договор са офертата и ценовата листа на ИЗПЪЛНИТЕЛЯ.

Настоящият договор се състави в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ: ………………………..**

**За ДНСК: ………………………….**

1. …………………………….

……………………………

1. …………………………….

……………………………